CELEX: C2007/129/17
Language: da
Date: 2007-06-09 00:00:00
Title: Sag C-189/07: Sag anlagt den 3. april 2007 — Kommissionen for De Europæiske Fællesskaber mod Kongeriget Spanien

9.6.2007   
            
            
               DA
            
            
               Den Europæiske Unions Tidende
            
            
               C 129/10
            
         Sag anlagt den 3. april 2007 — Kommissionen for De Europæiske Fællesskaber mod Kongeriget Spanien
   (Sag C-189/07)
   (2007/C 129/17)
   Processprog: spansk
   Parter
   
      Sagsøger: Kommissionen for De Europæiske Fællesskaber (ved P. Oliver og F. Jimeno Fernández, som befuldmægtigede)
   
      Sagsøgt: Kongeriget Spanien
   Sagsøgerens påstande
   
               —
            
            
               Det fastslås, at Kongeriget Spanien har tilsidesat sine forpligtelser i henhold til artikel 2, stk. 1, og artikel 31, stk. 1 og 2, i forordning (EØF) nr. 2847/93 (1), idet det
               ikke på sit område og i de farvande, der hører under dens højhedsområde eller jurisdiktion på tilfredsstillende vis har udført kontrol, inspektion og overvågning af fiskerivirksomhed, herunder landing af og handel med arter, der er omfattet af bestemmelserne om påkrævede mindstemål i henhold til forordning (EF) nr. 850/98 (2) og nr. 2406/96 (3), og
               ikke har bestræbt sig tilstrækkeligt på at vedtage passende foranstaltninger overfor personer, som er ansvarlige for overtrædelser af fællesskabslovgivningen, hovedsageligt ved at iværksætte en administrativ eller strafferetlig procedure eller ved at pålægge disse personer afskrækkende sanktioner.
            
         
               —
            
            
               Kongeriget Spanien tilpligtes at betale sagens omkostninger.
            
         Søgsmålsgrunde og væsentligste argumenter
   Efter de gældende regler kræves det, at medlemsstaterne:
   
               —
            
            
               iværksætter en ordning for kontrol, inspektion og overvågning af fiskerivirksomhed, herunder landing af og handel med arter, der er omfattet af bestemmelserne om påkrævede mindstemål
            
         
               —
            
            
               anvender afskrækkende sanktionsforanstaltninger overfor personer, som er ansvarlige for overtrædelser af fællesskabslovgivningen
            
         
               —
            
            
               effektivt håndhæver de sanktioner, som kan pålægges disse personer, for at undgå at de opnår uretmæssig vinding som følge af ulovlig virksomhed.
            
         I det foreliggende tilfælde er det med rette blevet fastslået, at Kongeriget Spanien ikke har opfyldt sine fællesskabsretlige forpligtelser hvad angår kontrol og sanktionering af lovovertrædelser på fiskeriområdet. Dette traktatbrud er ikke blot blevet fastslået i rapporter udarbejdet af Fællesskabets inspektører, men er også blevet anerkendt af sagsøgte.
   
      (1)  Rådets forordning (EØF) nr. 2847/93 af 12.10.1993 om indførelse af en kontrolordning under den fælles fiskeripolitik (EFT L 261, s. 1).
   
      (2)  Rådets forordning (EF) nr. 850/98 af 30.3.1998 om bevarelse af fiskeressourcerne gennem tekniske foranstaltninger til beskyttelse af unge marine organismer (EFT L 125, s. 1).
   
      (3)  Rådets forordning (EF) nr. 2406/96 af 26.11.1996 om fælles handelsnormer for visse fiskerivarer (EFT L 334, s. 1).